Ewald Normann Kihle

Ewald Normann Kihle (født 11. august 1919, død 16. april 1990) var en norsk fotballkeeper som spilte i Odd fra 1945 til 1961. I løpet av karrieren tok han to sølvmedaljer i Hovedserien med Odd, i 1950-51 og 1956-57. Han spilte også i cupfinalene i 1960 mot Rosenborg. Der sto det uavgjort etter første kamp, mens trønderne tok en knepen seier i omkampen.

Ewald Kihle debuterte med flagget på brystet den 24. september 1950 da Norges og Sveriges B-lag møttes. Kihle spilte to A-landskamper for Norge. Den første kom 15. mai 1951 borte mot England i Middlesbrough – en kamp England vant 2-1. Den andre og siste ble spilt den 30. mai 1951 mot Irland hjemme på Ullevaal. Norge tapte kampen 2-3. 

Hans to år eldre bror Anker Kihle var også landslagsmålvakt (to landskamper i 1939).

Referanser

Eksterne lenker 
 

Norske fotballspillere
Norske landslagsspillere i fotball for herrer
Fotballspillere for Odds ballklubb
Fødsler i 1919
Dødsfall i 1990